|  |
| --- |
| **HRVATSKA POLJOPRIVREDNA KOMORA**  Ulica grada Vukovara 78, 10116 Zagreb, HRVATSKA  Tel: +385 (01) 6109 809 komora@komora.hr  OIB: 70354371893  www.komora.hr |

Zagreb, 05.listopada, 2022.

**ZAPISNIK SA 1.KONSTITUIRAJUĆE SJEDNICE**

**ODBORA ZA POVRTLARSTVO I KRUMPIR**

Sjednica se održala 03. listopada (ponedjeljak) 2022. godine s početkom u 10:00 sati online putem aplikacije Zoom.

Nazočni: Alen Fabčić, Toni Grossi, Jan Marinac, Katarina Hrga Popin (Osatina), Barbara Dukić, Tomislav Milković, Anita Stanić (Osatina), Marijan Balić

Ostali nazočni: Dario Gazić, Staka Perić

**Dnevni red:**

1. Konstituiranje Odbora

2. Izbor predsjednika Odbora

3. Izbor zamjenika predsjednika Odbora

4. Aktualna situacija u sektoru

5. Aktivnosti sektora za period od rujna do prosinca 2022.godine

**Ad.1**.

Svi prisutni članovi koji su putem Zoom aplikacije sudjelovali na konstituirajućoj sjednici, potvrdili su svoje mjesto i želju za radom u Odboru za povrtlarstvo i krumpir.

Odbor čine: Alen Fabčić, Toni Grossi, Jan Marinac, Katarina Hrga Popin (Osatina), Barbara Dukić, Tomislav Milković, Anita Stanić (Osatina), Marijan Balić

**Ad.2.**

Predsjednik je automatizmom postao gospodin Alen Fabčić, jer se druga dva prijavljena kandidata nisu pojavila na konstituirajućoj sjednici Odbora.

Alen Fabčić – Bavi se turizmom, ugostiteljstvom i poljoprivredom. Truditi će raditi za boljitak Odbora, te se nada napretku sektora.

**Ad.3.**

Izbor zamjenika Odbora će se održati na idućoj sjednici Odbora, jer od danas prisutnih nitko nije bio zainteresiran za tu funkciju.

**Ad.4.**

Toni Grossi - Najmanje potican sektor, a najviše se uvozi povrća.

Vrlo malo plasteničkih i stakleničkih postrojenja (kontrolirane proizvodnje), treba ići prema povećanju toga.

Prednosti tog uzgoja je neovisnost o vremenskim uvjetima. U današnjim uvjetima, prinosi nisu zadovoljavajući, troše se velike količine gnojiva koje je višestruko poskupilo, te se svakako treba okrenuti prema uzgoju u kontroliranim uvjetima.

Što se tiče krumpira, vrlo malo površina se navodnjava. Dobro je što se ide u smjeru navodnjavanja.

U Dalmaciji ima natječaja za bunare i bušotine, to treba raširiti na cijelu Hrvatsku.

Alen Fabčić –Smatra da treba ići prema eko uzgoju. Trebaju se maksimalno iskoristiti podzemne vode.

Jan Marinac – Problem navodnjavanja i ne otvaranja natječaja za proizvođače.

Jedinice lokalne samouprave, ali i sami poljoprivrednici bi trebali ulagati u arteške bunare i slične sustave navodnjavanja.

Susjedne zemlje navodnjavaju iz rijeka iz kojih Hrvati ne smiju.

Ne slaže se s hidropopnskim uzgojem ni u jednom smislu. Prevelika je neiskoristivost zemljišta, previše je neobrađene zemlje.

600 ha plasteničke proizvodnje je vrlo poražavajuće.

Određeni inputi (repromaterijali) porasli su do 7 puta u odnosu na prošlu godinu, kao i energenti.

Nemogućnost stavljanja solara na mala i srednja poduzeća jer natječaji nisu pojednostavljeni u uvjetima otežane proizvodnje.

Alen Fabčić – Problemi samog zakona vezanog za stakleničku proizvodnju.

Paket mjera koji dolazi trebao bi olakšati situaciju u sektoru.

Osatina – Zbog obilne kiše, kasni se s predviđenim radovima. Što se tiče otvorene proizvodnje, ako se zanemari hidroponija, ova godina nije bila dobra.

**Ad.5.**

Alen Fabčić – Održati sljedeći sastanak uživo, na kojem će se dogovoriti plan i program rada odbora

Zapisnik napisao: Dario Gazić

S poštovanjem,

Predsjednik

Odbora za povrtlarstvo i krumpir

Alen Fabčić